Ni jedan manje
<s>Ni jedan manje () je kineski igrani film snimljen u režiji Zhang Yimoua i premijerno prikazan 1999. godine.</s><s>Po žanru je socijalno angažirana drama, a protagonistica, čiji lik tumači Wei Minzhi, je 13-godišnja djevojčica iz zabačenog siromašnog sela koju lokalni učitelj, u nedostatku kvalificiranih kadrova, angažira da ga privremeno zamijeni i vodi školu.</s><s>Radnja prikazuje kako ona, motivirana skromnom, ali za tadašnje prilike dragocjenom plaćom, uporno nastoji zadržati sve učenike, a kada jednog od nih siromašni roditelji pošalju u grad kako bi pokušao zaraditi, ona za njim kreće u potragu.</s>

<s>Ni jedan manje je Zhang Yimouu, koji je dotada slavu stekao prije svega kostimiranim dramama, predstavljao jedno od rijetkih ostvarenja radnjom smještenom u suvremenu Kinu.</s><s>Zhang Yimou, kome su po vlastitim riječima uzor predstavljali italijanski neorealisti i iranski režiser Abbas Khiarostami, je inspiraciju pronašao u burnim ekonomskim promjenama kroz koje je prolazila tadašnja Kina, odnosno sve većem jazu između rastućih i prosperitetnih gradova i sela koja su ekonomski i kulturno nazadovala, a što se, između ostalog, odrazilo i kroz kolaps obrazovnog sistema, zbog ogromnog broja učenika koji su napuštali školu kako bi pokušali zaraditi za život.</s><s>Yimou je u filmu inzistirao na što većem realizmu, te je za glumce angažirao naturščike.</s>

<s>Film se originalno trebao prikazati na Kanskom festivalu, ali je odluka organizatora da ga ne stave na natjecateljski program, navodno zbog uvjerenja da je riječ o propagandom filmu, razbjesnila Yimoua koji ga je povukao iz konkurencije.</s><s>Umjesto toga je prikazan na venecijanskoj Mostri gdje je trijumfirao i osvojio Zlatni lav.</s>

<s>U Hrvatskoj je distribuiran u videotekama pod naslovom Svatko je najvažniji.</s>

<s>Vanjske veze 
 
 
 
 Not One Less  at the Chinese Movie Database
 Not One Less at Sony Pictures Classics</s>

<s>Kineski filmovi
Dramski filmovi</s>

